ליסה קודרו

ליסה ואלרי קודרו (באנגלית: Lisa Valerie Kudrow; נולדה ב-30 ביולי 1963) היא שחקנית וקומיקאית יהודייה-אמריקאית, הידועה בעיקר בשל גילום דמותה של פיבי בופה בקומדיית המצבים "חברים" (1994–2004). קודרו זכתה בפרס אמי לשחקנית המשנה הטובה ביותר בסדרה קומית בשנת 1998, מתוך חמש עשרה מועמדויות סך הכול. קודרו נולדה וגדלה בשכונת אנסינו שבלוס אנג'לס, קליפורניה להורים יהודים. קודרו אף חגגה בת מצווה. אמה, נדרה ס. (נולדה שטרן, 1934), היא סוכנת נסיעות ואביה, ד"ר לי נ. קודרו, הוא רופא העוסק במחקר כאב ראש, מה שהשפיע על בחירת תחום לימודיה. היא למדה בתיכון ויליאם הווארד טאפט (William Howard Taft Charter High School) בלוס אנג'לס, והשלימה תואר ראשון בפסיכוביולוגיה במכללת ואסר, במשך כ-8 שנים עסקה במחקר. מחקרה המשיך את מחקר אביה, ועסק בכאב ראש. בסוף שנות ה-80 נטלה קודרו חלק בפעילותה של קבוצת שחקני תיאטרון מאולתר, שם התיידדה עם קונאן אובריין ואף הייתה לבת-זוגו לזמן-מה. ב-1990 ניסתה להתקבל לסאטרדיי נייט לייב, אך הפקת התוכנית בחרה בשחקנית אחרת. בשנת 1993 התקבלה קודרו לסדרה פרייז'ר ופוטרה במהלך צילומי פרק הפיילוט. תפקידה הטלוויזיוני המשמעותי הראשון היה אורסולה בופה, מלצרית מעופפת בסדרה "משתגעים מאהבה". בעקבות תפקיד זה קיבלה קודרו את אחד התפקידים הראשיים בסדרה "חברים" (1994–2004). היא גילמה בסדרה את פיבי בופה. על תפקיד זה היא זכתה ב-1998 בפרס אמי לשחקנית המשנה הטובה ביותר בסדרה קומית והייתה מועמדת לו חמש פעמים נוספות. דמותה של אורסולה, שגילמה קודרו ב"משתגעים מאהבה", שולבה גם במהלך הסדרה "חברים" בתור אחותה התאומה הזהה של פיבי. בעקבות הצלחת הסדרה, בשתי העונות האחרונות שלה קיבלה תשלום של מיליון דולר לפרק (כשאר חמשת כוכבי הסדרה האחרים). בשנת 1998 היא דיבבה את דמותה של אפרודיטה (אלת היופי והאהבה היוונית) ב"הרקולס הסדרה". בזמן שהשתתפה ב"חברים", הופיעה קודרו גם בסרטים הקומיים "רומי ומישל - פגישת מחזור", "ההפך ממין", "שיחה ממתינה", "בואו נדבר על זה" ו"בואו נדבר על זה פעם שנייה" ובסרט הדרמה "וונדרלנד". ב-2005 עלתה לשידור ב-HBO הסדרה הקומית "הקאמבק", בה השתתפה קודרו כשחקנית ראשית, יוצרת, כותבת ומפיקה בפועל (יחד עם מייקל פטריק קינג). הסדרה צולמה בסגנון של תוכנית מציאות וקודרו גילמה בה את ואלרי צ'ריש, שחקנית כושלת שמנסה לחזור לתהילתה הישנה. הסדרה זכתה לביקורות מעורבות בקרב המבקרים והקהל, ובכל זאת לא זכתה לרייטינג גבוה וירדה בתום עונתה הראשונה. בין השנים 2010–2012, הפיקה קודרו בפועל את הגרסה האמריקאית לתוכנית הדוקומנטרית הבריטית "מי אתה חושב שאתה?", אשר שודרה במשך 3 עונות ברשת NBC, והופיע באחד הפרקים. ב-19 ביולי 2011, עלתה לשידור ברשת שואוטיים הסדרה הקומית "טיפול אונליין" בה משתתפת קודרו כשחקנית ראשית, כותבת ומפיקה בפועל. "טיפול אונליין" היא סדרת אינטרנט בת ארבע עונות (וממשיכה לעונה חמישית) אשר הוחלט להעלות אותה לשידור כסדרה בטלוויזיה. קודרו משחקת בסדרה את פיונה ואליס, תרפיסטית שהגתה רעיון לסוג טיפול חדש – "טיפול באינטרנט". הסדרה נרכשה לשידור בישראל באוקטובר 2012 על ידי חברת הכבלים HOT. במאי 2018 עלתה גרסה ישראלית לסדרה בערוץ כאן 11 בשם "הפסיכולוגית". בשנת 2014 חודשה הסדרה "הקאמבק" בכיכובה. בשנת 2016 שיחקה בתפקיד ראשי במותחן "הבחורה על הרכבת" לצידם של אמילי בלאנט, לוק אוונס, אליסון ג'ני, אדגר רמירס ולורה פריפון. בשנת 2020 שיחקה תפקיד אורח בסדרה "המקום הטוב". שם גילמה את פאטי, פילוסופית מיוון העתיקה שלאחר שהגיעה למקום הטוב, מרגישה שאינה נהנית משום דבר שם. באותה שנה גם השתתפה בתוכנית ספיישל של כוכבי "חברים", שהתאחדו ונפגשו באולפן הצילומים המקורי והעלו זכרונות מהסדרה. התוכנית הופקה עבור HBO MAX. ב-27 במאי 1995 התחתנה קודרו עם מישל סטרן, פרסומאי צרפתי אותו פגשה בצילומים של "חברים". ב-7 במאי 1998 נולד בנם, ג'וליאן מוריי. ההיריון של קודרו שולב במהלך העונות הרביעית והחמישית של הסדרה "חברים", במהלכן פיבי שימשה אם פונדקאית עבור אחיה, פרנק, ואשתו אשר אין ביכולתם להביא ילדים לעולם. מדיה וקבצים בנושא ליסה קודרו בוויקישיתוף ליסה קודרו, ברשת החברתית פייסבוק ליסה קודרו, ברשת החברתית אקס (טוויטר) ליסה קודרו, ברשת החברתית אינסטגרם ליסה קודרו, במסד הנתונים הקולנועיים IMDb (באנגלית) ליסה קודרו, באתר "אידיבי", מאגר הידע העברי לקולנוע ישראלי ועולמי ליסה קודרו, באתר AllMovie (באנגלית) ליסה קודרו, באתר Rotten Tomatoes (באנגלית) ליסה קודרו, באתר Box Office Mojo (באנגלית) ליסה קודרו, באתר Metacritic (באנגלית) ליסה קודרו, במסד הנתונים הקולנועיים KinoPoisk (ברוסית) ליסה קודרו, באתר MusicBrainz (באנגלית) ליסה קודרו, באתר Discogs (באנגלית) ליסה קודרו, באתר Songkick (באנגלית) Oh, what a tangled ‘Web’ Lisa Kudrow weaves, אתר timesofisrael Handedness and Headache, מאמרה של ליסה ואביה חן חדד, אחרי 19 שנה – הסדרה "משתגעים מאהבה" חוזרת, באתר הארץ, 13 באפריל 2018 "חברים", הסדרה הקומית המצליחה ביותר בטלוויזיה האמריקאית, תחזור לעונה עשירית, באתר הארץ, 22 בדצמבר 2002 יעקב שרגל, ניו יורק, ‏רשת NBC תשלם לכל שחקן בסידרה "חברים" מיליון דולר לפרק של חצי שעה, באתר גלובס, 13 בפברואר 2002 סוכנויות הידיעות, הסיטקום של ליסה קודרו ירד אחרי עונה אחת, באתר הארץ, 27 בספטמבר 2005 רותה קופפר, אופנת השורשים של הוליווד, באתר הארץ, 29 באפריל 2010 רוגל אלפר, "טיפול אונליין" ממחישה איך הפסיכולוגיה מתה בסקייפ, באתר הארץ, 12 בפברואר 2015 רותה קופפר, "טיפול אונליין" עם ליסה קודרו – בהוט, באתר הארץ, 12 בספטמבר 2012 הפסיכולוגית, פרקים מלאים, באתר כאן תאגיד השידור הישראלי חן חדד, סת' רוגן יככב ב"קאמבק" של ליסה קודרו, באתר הארץ, 16 באוקטובר 2014 חן חדד, שומרים על שפיות: סדרות מומלצות לחודש מאי, באתר הארץ, 30 באפריל 2020 חן חדד, רשמית: כוכבי "חברים" יתאחדו בספיישל חד פעמי, באתר הארץ, 22 בפברואר 2020